
4 DR.30.9.2004 

 
 

Apa yang terjadi pada waktu ini seperti pihak-pihak yang menjadi pencolek ini 
dikenal pasti lebih kurang 23 puak, Tuan Yang di-Pertua, tetapi yang paling aktif sekali 
adalah Jemaat Al-Jawed Al-Jihad, Ansar Al Sunna, Islamic Army of Iraq, Al-Rayal As 
Sod, briged Al-Mujahidin dan kumpulan-kumpulan ini mengambil kesempatan dengan 
suasana yang berlaku di Iraq Ini, mereka merupakan daripada pengikut setia parti 
Saddam, parti Bath dahulu, mereka juga adalah kumpulan agama, kumpulan militan 
dan kumpulan penjenayah dan yang lebih membimbangkan, Tuan Yang di-Pertua, 
masalah kesihatan di Iraq iaitu kadar kematian bayi dan ibu-ibu, peningkatan kes-kes 
berjangkit dan juga peningkatan semula penyakit tuberculosis yang mempunyai satu  
hospital sahaja di Iraq. 

 Jadi banyak Yang Berhormat yang kita boleh bantu, bukan sahaja Malaysia 
tetapi rakyat seluruh dunia boleh menghulurkan bantuan kepada negara Iraq yang 
memerlukan bantuan kewangan memulihkan semula keadaan persekitaran, kesihatan 
dan juga sekolah-sekolah dan juga kemudahan-kemudahan awam yang lain di Iraq.  
Sekian, terima kasih. 
 

3. Dato' Suhaili bin Abdul Rahman [Labuan] minta Menteri Kerja Raya 
menyatakan berapakah jumlah penjimatan yang diperolehi oleh kerajaan melalui 
penswastaan projek penyenggaraan jalan-jalan Persekutuan di Wilayah Persekutuan 
Labuan. 

 Menteri Kerja Raya [Dato’ Seri S. Samy Vellu]:  Tuan Yang di-Pertua, untuk 
makluman Ahli Yang Berhormat, melalui penswastaan penyenggaraan jalan-jalan 
Persekutuan di Wilayah Persekutuan Labuan, kerajaan memperolehi penjimatan dari 
segi perbelanjaan untuk saraan kakitangan yang menyertai syarikat konsesi.  Kos 
modal serta kos penyenggaraan kenderaan dan jentera-jentera penyenggaraan jalan 
yang telah diambil alih oleh syarikat. 

 Seramai 11 kakitangan telah menyertai syarikat konsesi dan ini melibat kos 
saraan RM182,000 setahun, manakala sebanyak 11 kenderaan dan jentera 
penyenggaraan  jalan telah diambil alih oleh syarikat dengan harga kos RM550,000 dan 
ini melibatkan kos operasi RM60,000 sahaja setahun. 

 Penswastaan jalan bukanlah bertujuan untuk menjimatkan kos semata-mata, 
tujuan utama penswastaan ialah untuk menyediakan perkhidmatan yang lebih baik dan 
bersistematik menerusi piawaian perlaksanaan yang dipersetujui awal atau, dengan 
izin, agreed performance standard, yang perlu diikuti oleh syarikat konsesi. Skop 
penswastaan terbahagi kepada tiga jenis kerja iaitu kerja rutin, kerja berkala dan kerja 
kecemasan.   

 Tuan Yang di-Pertua, jika syarikat gagal melaksanakan kerja-kerja mengikut 
piawaian yang telah dipersetujui, kerajaan berhak melantik pihak ketiga dan semua kos 
yang terlibat dikenakan ke atas syarikat dengan tambahan denda sebanyak 25%.  
Penswastaan ini juga akan mewujudkan sistem pengurusan, penyenggaraan jalan yang 
lebih bersepadu dan simbol, dengan izin, comprehensive  yang mengutamakan strategi 
bagi meningkatkan keselamatan pengguna, sekiranya berlaku kerosakan, kerja-kerja 
penyenggaraan akan dibuat dengan segera mengikut piawai pelaksanaan yang 
dipersetujui.  Secara keseluruhan pengguna jalan raya akan menikmati sistem jalan 
raya yang lebih selesa dan selamat. 

Dato' Suhaili bin Abdul Rahman [Labuan]:   Tuan Yang di-Pertua, terima 
kasih.  Terima kasih Yang Berhormat Dato’ Menteri atas jawapan yang diberikan 
sebentar tadi.  Soalan tambahan saya, Dato’ Seri Menteri menyatakan bahawa 
meningkatkan kualiti penyenggaraan tetapi tidak dalam konteks Wilayah Persekutuan, 
jalan Persekutuan di Labuan cuma 140 kilometer Dato’ Seri Menteri. 

Dato’ Seri Menteri tahu, Dato’ Seri pernah ke Labuan, saya memantau 
keadaan jalan di Labuan setiap hari, bukannya baik bertambah buruk bila mana 
diswastakan, itu yang pertama. 

Yang kedua, dasar kerajaan untuk membantu kontraktor-kontraktor Kelas F 
dengan mewujudkan pelbagai kerja penyenggaraan, kenapa dalam konteks 
penyenggaraan jalan-jalan raya kita swastakan, sedangkan kita secara tidak langsung 
membunuh ramai kontraktor Kelas F, terutama sekali di Labuan, saya sendiri bercakap 
dengan Pengarah Jabatan Kerja Raya, kenapa JKR swastakan jalan raya Persekutuan 



Apa yang terjadi pada waktu ini seperti pihak-pihak yang menjadi pencolek ini dikenal pasti lebih kurang 23 puak, Tuan Yang di-Pertua, tetapi yang paling aktif sekali adalah Jemaat Al-Jawed Al-Jihad, Ansar Al Sunna, Islamic Army of Iraq, Al-Rayal As Sod, briged Al-Mujahidin dan kumpulan-kumpulan ini mengambil kesempatan dengan suasana yang berlaku di Iraq Ini, mereka merupakan daripada pengikut setia parti Saddam, parti Bath dahulu, mereka juga adalah kumpulan agama, kumpulan militan dan kumpulan penjenayah dan yang lebih membimbangkan, Tuan Yang di-Pertua, masalah kesihatan di Iraq iaitu kadar kematian bayi dan ibu-ibu, peningkatan kes-kes berjangkit dan juga peningkatan semula penyakit tuberculosis yang mempunyai satu hospital sahaja di Iraq. Jadi banyak Yang Berhormat yang kita boleh bantu, bukan sahaja Malaysia tetapi rakyat seluruh dunia boleh menghulurkan bantuan kepada negara Iraq yang memerlukan bantuan kewangan memulihkan semula keadaan persekitaran, kesihatan dan juga sekolah-sekolah dan juga kemudahan-kemudahan awam yang lain di Iraq. Sekian, terima kasih. 3. Dato' Suhaili bin Abdul Rahman [Labuan] minta Menteri Kerja Raya menyatakan berapakah jumlah penjimatan yang diperolehi oleh kerajaan melalui penswastaan projek penyenggaraan jalan-jalan Persekutuan di Wilayah Persekutuan Labuan. Menteri Kerja Raya [Dato' Seri S. Samy Vellu]: Tuan Yang di-Pertua, untuk makluman Ahli Yang Berhormat, melalui penswastaan penyenggaraan jalan-jalan Persekutuan di Wilayah Persekutuan Labuan, kerajaan memperolehi penjimatan dari segi perbelanjaan untuk saraan kakitangan yang menyertai syarikat konsesi. Kos modal serta kos penyenggaraan kenderaan dan jentera-jentera penyenggaraan jalan yang telah diambil alih oleh syarikat. Seramai 11 kakitangan telah menyertai syarikat konsesi dan ini melibat kos saraan RM182,000 setahun, manakala sebanyak 11 kenderaan dan jentera penyenggaraan jalan telah diambil alih oleh syarikat dengan harga kos RM550,000 dan ini melibatkan kos operasi RM60,000 sahaja setahun. Penswastaan jalan bukanlah bertujuan untuk menjimatkan kos semata-mata, tujuan utama penswastaan ialah untuk menyediakan perkhidmatan yang lebih baik dan bersistematik menerusi piawaian perlaksanaan yang dipersetujui awal atau, dengan izin, agreed performance standard, yang perlu diikuti oleh syarikat konsesi. Skop penswastaan terbahagi kepada tiga jenis kerja iaitu kerja rutin, kerja berkala dan kerja kecemasan. Tuan Yang di-Pertua, jika syarikat gagal melaksanakan kerja-kerja mengikut piawaian yang telah dipersetujui, kerajaan berhak melantik pihak ketiga dan semua kos yang terlibat dikenakan ke atas syarikat dengan tambahan denda sebanyak 25%. Penswastaan ini juga akan mewujudkan sistem pengurusan, penyenggaraan jalan yang lebih bersepadu dan simbol, dengan izin, comprehensive yang mengutamakan strategi bagi meningkatkan keselamatan pengguna, sekiranya berlaku kerosakan, kerja-kerja penyenggaraan akan dibuat dengan segera mengikut piawai pelaksanaan yang dipersetujui. Secara keseluruhan pengguna jalan raya akan menikmati sistem jalan raya yang lebih selesa dan selamat. Dato' Suhaili bin Abdul Rahman [Labuan]: Tuan Yang di-Pertua, terima kasih. Terima kasih Yang Berhormat Dato' Menteri atas jawapan yang diberikan sebentar tadi. Soalan tambahan saya, Dato' Seri Menteri menyatakan bahawa meningkatkan kualiti penyenggaraan tetapi tidak dalam konteks Wilayah Persekutuan, jalan Persekutuan di Labuan cuma 140 kilometer Dato' Seri Menteri. Dato' Seri Menteri tahu, Dato' Seri pernah ke Labuan, saya memantau keadaan jalan di Labuan setiap hari, bukannya baik bertambah buruk bila mana diswastakan, itu yang pertama. Yang kedua, dasar kerajaan untuk membantu kontraktor-kontraktor Kelas F dengan mewujudkan pelbagai kerja penyenggaraan, kenapa dalam konteks penyenggaraan jalan-jalan raya kita swastakan, sedangkan kita secara tidak langsung membunuh ramai kontraktor Kelas F, terutama sekali di Labuan, saya sendiri bercakap dengan Pengarah Jabatan Kerja Raya, kenapa JKR swastakan jalan raya Persekutuan.